ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0236/99

υποβολή: Antonio Tajani (PPE) προς το Συμβούλιο

(15 Φεβρουαρίου 1999)

Θέμα: Έκθεση των ιταλικών μυστικών υπηρεσιών σχετικά με την χρήση του ευρώ για το πλύσιμο βρώμικου χρήματος

Έχει λάβει γνώση το Συμβούλιο της εκθέσεως της SISMI, της ιταλικής μυστικής υπηρεσίας στρατού που δημοσιεύθηκε στην εφημερίδα "Il Messaggero" της 25ης Ιανουαρίου 1999 σύμφωνα με την οποία το ευρώ ενδέχεται να χρησιμοποιηθεί για το πλύσιμο κεφαλαίων παράνομης προέλευσης που δεν έχουν ακόμα εισέλθει στο οικονομικό ή τραπεζικό κύκλωμα;

Προτίθεται το Συμβούλιο να ζητήσει από την ιταλική κυβέρνηση να του διαβιβάσει την έκθεση του SISMI;

Ποιές πρωτοβουλίες προτίθεται να λάβει το Συμβούλιο προκειμένου να εμποδίσει τις παραπάνω εγκληματικές δραστηριότητες που ενδέχεται να προωθηθούν με τη χρήση μηχανογραφικών συστημάτων καθώς και του δικτύου ιντερνέτ;

Απάντηση

(26 Απριλίου 1999)

1. Το Συμβούλιο δεν έλαβε την έκθεση στην οποία αναφέρεται ο αξιότιμος κ. βουλευτής.

2. Σχετικά με το θέμα της νομιμοποίησης εσόδων από παράνομες δραστηριότητες και με τις δράσεις για την πρόληψη της χρησιμοποίησης των ηλεκτρονικών συστημάτων και του Ίντερνετ για εγκληματικές δραστηριότητες, το Συμβούλιο θα επιστήσει την προσοχή στα ακόλουθα:

- Κοινή δράση της 3ης Δεκεμβρίου 1998 για τη νομιμοποίηση εσόδων από παράνομες δραστηριότητες, τον προσδιορισμό, τον εντοπισμό, τη δέσμευση, την κατάσχεση και τη δήμευση των μέσων και των προϊόντων του εγκλήματος(1),

- Σχέδιο δράσης της 28ης Απριλίου 1997 για την καταπολέμηση του οργανωμένου εγκλήματος(2),

- Ψήφισμα του Συμβουλίου της 17ης Ιανουαρίου 1995 σχετικά με τη νόμιμη παρακολούθηση των τηλεπικοινωνιών(3).

Το Συμβούλιο θα ήθελε επίσης να επιστήσει την προσοχή του αξιότιμου κ. βουλευτή στις συνεχιζόμενες συζητήσεις σχετικά με:

- τη Σύμβαση αμοιβαίας δικαστικής συνδρομής επί ποινικών υποθέσεων,

- την απόφαση του Συμβουλίου με την οποία δίνεται εντολή στην Ευρωπόλ να αναλάβει την καταπολέμηση της παραχάραξης χρήματος και μέσων πληρωμής,

- την εφαρμογή των συμπερασμάτων του Συμβουλίου της 3ης Δεκεμβρίου 1998 όσον αφορά στοιχεία της στρατηγικής της Ένωσης κατά του εγκλήματος υψηλής τεχνολογίας, και

- το πρόγραμμα δράσης για την ασφαλέστερη χρήση του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα.

3. Θα πρέπει επίσης να αναφερθούν οι εργασίες που πραγματοποιήθηκαν σε άλλα πλαίσια, π.χ.:

- Ευρωπόλ (εναρμόνιση του έργου των αρχών επιβολής του νόμου της ΕΕ για την παρακολούθηση του Ίντερνετ; οργανωμένο έγκλημα που συνδέεται με την υψηλή τεχνολογία),

- Συμβούλιο της Ευρώπης (Επιτροπή εμπειρογνωμόνων για τα εγκλήματα στον κυβερνοχώρο),

- ΟΟΣΑ (Επιτροπή για την πολιτική πληροφόρησης, πληροφορικής και επικοινωνιών; κατευθυντήριες γραμμές για την πολιτική κρυπτογράφησης),

- Ομάδα των Οκτώ (G8) (Ομάδα για το έγκλημα υψηλής τεχνολογίας; δίκτυο σημείων επαφής; αρχές για την καταπολέμηση του εγκλήματος υψηλής τεχνολογίας),

- Ομάδα διεθνούς χρηματοοικονομικής δράσης (Συστάσεις για το ξέπλυμα των χρημάτων).

(1) ΕΕ L 333 της 9.12.1998, σελ. 1

(2) ΕΕ C 251 της 15.8.1997, σελ. 1

(3) ΕΕ C 329 της 4.11.1996, σελ. 1
ΓΡΑΠΤΗ ΕΡΩΤΗΣΗ E-0510/99

υποβολή: Ludivina García Arias (PSE) προς την Επιτροπή

(8 Μαρτίου 1999)

Θέμα: Προστασία των καταναλωτών εν όψει της ελευθέρωσης του τομέα της ηλεκτρικής ενέργειας

Σε πολλές περιπτώσεις, με την ευκαιρία συζητήσεων και κονοβουλευτικών ερωτήσεων σχετικά με την ελευθέρωση του τομέα της ηλεκτρικής ενέργειας, οι Επίτροποι αρμόδιοι για τον ανταγωνισμό και την ενεργειακή πολιτική δήλωσαν ότι το λεγόμενο "κόστος της μετάβασης στον ανταγωνισμό", του οποίου ενδέχεται να εγκριθεί η χρηματοδότηση, θα πρέπει να αναφέρεται σε πραγματοποιηθείσες επενδύσεις που σχετίζονται με υποχρεώσεις οι οποίες αφορούν την καθολική υπηρεσία που προέβλεπαν τα προηγούμενα ρυθμιστικά πλαίσια, και οι οποίες δεν αναμένεται να αποσβεσθούν στο μέλλον.

Δεν θεωρεί η Επιτροπή αντίθετο προς την αρχή της οικονομικής και κοινωνικής συνοχής να υποχρεώνονται οι οικιακοί καταναλωτές και οι ΜΜΕ να αναλάβουν το βάρος των επενδύσεων που πραγματοποιήθηκαν λόγω των υποχρεώσεων μιας υπηρεσίας κοινής ωφέλειας, παρότι δεν πρόκειται, μεσοπρόθεσμα, να ωφεληθούν από την ελευθέρωση του τομέα αυτού;
ΓΡΑΠΤΗ ΕΡΩΤΗΣΗ E-0167/99

υποβολή: Ludivina García Arias (PSE) προς την Επιτροπή

(11 Φεβρουαρίου 1999)

Θέμα: Νομιμότητα του μεσοπρόθεσμου και μακροπρόθεσμου καθορισμού των τιμολογίων ηλεκτροδότησης για ΜΜΕ και νοικοκυριά

Συμφωνεί η Επιτροπή με την ερμηνεία σύμφωνα με την οποία μία επιχείρηση ηλεκτρισμού μπορεί να προβαίνει σε μεσοπρόθεσμη και μακροπρόθεσμη αποτίμηση της μείωσης των εσόδων που συνεπάγεται η είσοδός της στον ελεύθερο ανταγωνισμό και να καθορίζει με βάση την αποτίμηση αυτή τις τιμές της ή τα τιμολόγιά της για τους καταναλωτές χωρίς να λαμβάνει υπόψη τις συνακόλουθες επιπτώσεις για τα επόμενα χρόνια τις οποίες μπορούν να έχουν στο κόστος μεταβολές όπως είναι οι αλλαγές των τιμών των ενεργειακών προϊόντων, των δυνατοτήτων υδροηλεκτρικής παραγωγής ενέργειας, των τιμών συναλλάγματος και των επιτοκίων, η αύξηση ή η μείωση της προσφοράς και της ζήτησης; συνάδει η ερμηνεία αυτή με τις αρχές της ελεύθερης αγοράς που θεσπίζουν οι Συνθήκες;

Απάντηση του κ. Van Miert εξ ονόματος της Επιτροπής

(8 Απριλίου 1999)

Η ερώτηση του αξιότιμου μέλους του Κοινοβουλίου αφορά τον καθορισμό των τιμολογίων στον οποίο προέβη μία επιχείρηση ηλεκτρισμού.

Γενικά, στην ελεύθερη και ανταγωνιστική αγορά η επιχείρηση καθορίζει τις τιμές πώλησης με βάση το κόστος παραγωγής της το οποίο συνήθως αποτελεί το κατώτερο όριο και με βάση τις τιμές των ανταγωνιστών της οι οποίες συνήθως αποτελούν το ανώτατο όριο. Πολλές φορές, ένα μέρος του κόστους παραγωγής αποτελείται από τις μελλοντικές παροχές που θα γίνουν αλλά δεν έχουν ακόμα προσδιοριστεί ή δεν είναι σίγουρο ότι θα γίνουν.

Οι προϋποθέσεις αυτών των παροχών δεν είναι οι ίδιες σε όλα τα κράτη μέλη αλλά δεν είναι δυνατό να ληφθούν υπόψη υποθετικοί ή πιθανοί παράγοντες οι οποίοι δεν μπορεί να υπολογιστούν επακριβώς.

Ο καθορισμός αυτών των παροχών, βάσει της βασικής αρχής της φρόνησης, επιβάλλεται από την κοινοτική νομοθεσία, σύμφωνα με την οδηγία 78/660/EOK του Συμβουλίου, της 25ης Ιουλίου 1978, η οποία βασίζεται στο άρθρο 54 παράγραφος 3 περίπτωση ζ) της συνθήκης περί των ετησίων λογαριασμών εταιρειών ορισμένων μορφών(1), από τις εθνικές νομοθεσίες περί ετήσιων λογαριασμών και από τις διεθνείς λογιστικές αρχές ενώ η χρηματοοικονομική αξιολόγησή τους υπάγεται στην αρμοδιότητα της διεύθυνσης της εταιρίας.

Γι' αυτόν τον λόγο, στην προκειμένη περίπτωση, η Επιτροπή δεν μπορεί να συμφωνήσει με την άποψη του αξιότιμου μέλους του Κοινοβουλίου δίχως να γνωρίζει περισσότερες λεπτομέρειες σχετικά με ό,τι αναφέρεται στην ερώτηση.

(1) ΕΕ L 222 της 14.8.1978.
ΓΡΑΠΤΗ ΕΡΩΤΗΣΗ E-0533/99

υποβολή: Daniel Varela Suanzes-Carpegna (PPE) προς την Επιτροπή

(12 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοτοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ερωπαϊκή Ένωση (A4-0137/98)(1), στα συμπεράσματα της οποίας καλούσε την Επιτροπή και τις αρμόδιες αρχές των κρατών μελών να αυξήσουν τις προδιαγραφές και να τελειοποιήσουν τους μηχανισμούς ελέγχου στους οποίους υποβάλλονται τα αλιευτικά προϊόντα που προορίζονται για εμπορία στο έδαφος της Ένωσης επαληθεύοντας επιμελώς το σεβασμό της νομοθεσίας που αφορά τους κανόνες προέλευσης των νωπών και μεταποιημένων αλιευτικών προϊόντων.

Μπορεί η Επιτροπή να μας πληροφορήσει τί μέτρα έχουν ληφθεί σε σχέση με το ανωτέρω αίτημα του Ευρωπαϊκού Κοινοβουλίου;

(1) ΕΕ C 210 της 6.7.1998, σελ. 295.
ΓΡΑΠΤΗ ΕΡΩΤΗΣΗ E-0749/99

υποβολή: Anita Pollack (PSE) προς την Επιτροπή

(29 Μαρτίου 1999)

Θέμα: Κρυπτοσπορίδιο

Εχει άραγε πραγματοποιήσει (ή πραγματοποιεί) η Επιτροπή έρευνα σχετικά με τη μολυσματικότητα του κρυπτοσποριδίου τύπου 1, ανεξάρτητα από εκείνη του τύπου 2;

Απάντηση της κας Cresson εξ ονόματος της Επιτροπής

(30 Απριλίου 1999)

Η Επιτροπή χρηματοδοτεί, στο πλαίσιο του προγράμματος Biomed 2, ένα έργο με αντικείμενο την κρυπτοσποριδίωση(1), που άρχισε την 1η Μα ου 1997 και θα διαρκέσει 36 μήνες.

Ενώ η λοίμωξη από κρυπτοσπορίδιο σε άτομα με καλή λειτουργία του ανοσοποιητικού συστήματος είναι ασυμπτωματική ή αυτοπεριοριζόμενη, τα νήπια και τα άτομα με ανοσοανεπάρκεια διατρέχουν σοβαρό κίνδυνο λοίμωξης. Η νόσος μεταδίδεται μεταξύ ανθρώπων ή ανθρώπων και ζώων, συχνά από μολυσμένο νερό. Προς το παρόν, δεν υπάρχουν αποτελεσματικά διαγνωστικά συστήματα, ικανά να κάνουν διάκριση μεταξύ απομονούμενων στελεχών του παρασίτου που έχουν διαφορετική προέλευση. Το έργο επικεντρώνεται στην ανάπτυξη αποτελεσματικών γενετικών ανιχνευτών με κλώνωση των πολυμορφικών γονιδίων του κρυπτοσποριδίου και με τη δημιουργία τράπεζας απομονωθέντων στελεχών κρυπτοσποριδίου. Μετά ένα έτος, οι συνεργάτες του έργου ανέφεραν στην Επιτροπή ότι ταυτοποίησαν δύο γενετικά διακριτές ομάδες, το γονότυπο 1 (ή H), που συσχετίζεται αποκλειστικά με τη λοίμωξη στον άνθρωπο, και το γονότυπο 2 (ή C) που συσχετίζεται με τη λοίμωξη και στον ανθρωπο και στα ζώα. γινε ανάλυση δειγμάτων ανθρωπίνων κοπράνων από διάφορα κρούσματα που σημειώθηκαν στο Ηνωμένο Βασίλειο και διαπιστώθηκε ότι ο τύπος 1 ευθυνόταν, σχεδόν αποκλειστικά, για τη μετάδοση μέσω του νερού, ενώ ο τύπος 2 περιοριζόταν στη μόλυνση των ζώων (τόσο σε φυσικές όσο και σε πειραματικές συνθήκες). Διαπιστώθηκε επίσης ότι, μεταξύ των πασχόντων από το σύνδρομο επίκτητης ανοσοανεπάρκειας (AIDS) που προσβλήθηκαν από κρυπτοσπορίδιο, οι περισσότεροι είχαν προσβληθεί από τον ιό της ανθρώπινης ανοσοανεπάρκειας (HIV) από τη σεξουαλική οδό.

Στο πέμπτο πρόγραμμα πλαίσιο έρευνας και τεχνολογικής ανάπτυξης (1998-2002)(2), η έρευνα με αντικείμενο την εκτίμηση κινδύνων και την ανάπτυξη νέων διαγνωστικών εξετάσεων για τις λοιμώδεις νόσους, θα έχει πρώτη προτεραιότητα στην κεντρική δράση " λεγχος των λοιμωδών νόσων" του θεματικού προγράμματος "Ποιότητα ζωής και διαχείριση των έμβιων πόρων".

(1) Σύμβαση: BMH4-CT97-2557 "Μοριακή τυποποίηση του Cryptosporidium parvum: παρακολούθηση της ποικιλομορφίας των στελεχών σε ασθενείς πάσχοντες από AIDS και προσδιορισμός των οδών μετάδοσης σε εξάρσεις της παρασίτωσης".

(2) ΕΕ C 137 της 7.6.1997.
ΓΡΑΠΤΗ ΕΡΩΤΗΣΗ E-0715/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στη Θέουτα για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0767/99

υποβολή: Alexandros Alavanos (GUE/NGL) προς την Επιτροπή

(29 Μαρτίου 1999)

Θέμα: Αρχαιολογικές ανασκαφές στην Πύδνα του Νομού Πιερίας

Η αρχαία Πύδνα, στο νομό Πιερίας, ήταν το αρχαιότερο αστικό κέντρο της Μακεδονίας τον 5ο αιώνα. Σπουδαία αρχαιολογικά ευρήματα ήρθαν στο φως από την κατασκευή της νέας σιδηροδρομικής γραμμής, του Β'κλάδου της εθνικής οδού Κατερίνης - Θεσσαλονίκης και του αγωγού φυσικού αερίου. Λόγω έλλειψης χρηματοδοτήσεων, οι μέχρι τώρα ανασκαφές δεν έχουν γίνει με συστηματικό τρόπο, είχαν σωστικό χαρακτήρα και ήταν προσανατολισμένες στις ανάγκες των μεγάλων δημόσιων έργων.

Ερωτάται η Επιτροπή εάν, στην περίπτωση που της ζητηθεί, κρίνει επιλέξιμο το έργο συνέχισης των ανασκαφών με συστηματικότερο τρόπο και δημιουργίας Μουσείου στην περιοχή, ώστε να αναδειχθούν τα ευρήματα σε όφελος της αξιοποίησης και ανάπτυξης της περιοχής.

Απάντηση του κ. Oreja εξ ονόματος της Επιτροπής

(05 Μαΐου 1999)

Το πρόγραμμα Raphael και τα διαρθρωτικά ταμεία της Κοινότητας δεν μπορούν να συγχρηματοδοτήσουν καθαρά αρχαιολογικές ανασκαφές. Αντίθετα, μπορούν να λάβουν χρηματοδότηση στα πλαίσια των κοινοτικών διαρθρωτικών ταμείων, έργα αξιοποίησης αρχαιολογικών χώρων τα οποία αποσκοπούν στο να προσελκύσουν μεγαλύτερο αριθμό επισκεπτών.

Στο πλαίσιο αυτό, ένα σχέδιο για την αξιοποίηση του αρχαιολογικού χώρου της Πύδνας, συμπεριλαμβανομένης της ενδεχόμενης κατασκευής Μουσείου, θα μπορούσε να είναι επιλέξιμο εφόσον θα συμβάλει στην ανάπτυξη της περιφέρειας της Κεντρικής Μακεδονίας. Στο σημείο αυτό, είναι σκόπιμο να γίνει υπενθύμιση ότι εναπόκειται στις ελληνικές αρχές να προτείνουν σχέδια προς χρηματοδότηση στο πλαίσιο επιχειρησιακών προγραμμάτων.
ΓΡΑΠΤΗ ΕΡΩΤΗΣΗ E-0647/99

υποβολή: Ben Fayot (PSE) προς την Επιτροπή

(16 Μαρτίου 1999)

Θέμα: Επιτροπή συνδέσμου για τις οργανώσεις ηλικιωμένων

Η επιτροπή συνδέσμου ηλικιωμένων, που απαρτίζεται από εκπροσώπους 5 μεγάλων ευρωπαϊκών οργανώσεων, έχει οργανωθεί από την Επιτροπή και φαίνεται ότι σήμερα διατελεί σε χειμερία νάρκη.

Σύμφωνα με τις φήμες, φαίνεται ότι η Επιτροπή επιθυμεί την επανοργάνωση της επιτροπής αυτής, μετατρέποντάς την σε μόνιμο φόρουμ των ηλικιωμένων και με συμμετοχή πολλών και ποικίλων οργανώσεων.

Μπορεί να μας πληροφορήσει η Επιτροπή κατά πόσον και βάσει ποίων κριτηρίων θα δημιουργηθεί το φόρουμ αυτό; Θα πρέπει συγκεκριμένα να φροντίσει ώστε οι οργανώσεις αυτές να είναι αντιπροσωπευτικές σε ευρωπαϊκό επίπεδο.

Απάντηση του κ. Flynn εξ ονόματος της Επιτροπής

(29 Απριλίου 1999)

Η ομάδα συνδέσμου για τους ηλικιωμένους είναι ενεργή και λειτουργεί σύμφωνα με τις διαδικασίες που καθορίστηκαν στην απόφαση της Επιτροπής 91/544/ΕΟΚ της 17ης Οκτωβρίου 1991(1) που θέσπισε την εν λόγω ομάδα. Η ομάδα συνδέσμου συνεδριάζει δύο φορές ετησίως και η ημερήσια διάταξη πάντα καλύπτει ευρύ φάσμα θεμάτων που συνδέονται με τα συμφέροντα των ηλικιωμένων, συμπεριλαμβανομένων της κοινωνικής προστασίας, της απασχόλησης και των συντάξεων.

χουν διεξαχθεί συζητήσεις με τα μέλη της ομάδας συνδέσμου σχετικά με τους τρόπους ενδυνάμωσης της συνεργασίας και του συντονισμού των πανευρωπαϊκών μη κυβερνητικών οργανώσεων (ΜΚΟ) που δρουν στον τομέα των ηλικιωμένων προκειμένου να βελτιώσουν τα χαρακτηριστικά αυτής της ομάδας στόχου σε ευρωπαϊκό επίπεδο, ειδικότερα στη διάρκεια του Διεθνούς τους των Ηνωμένων Εθνών για τους Ηλικιωμένους.

Στην τελευταία συνεδρίαση της ομάδας συνδέσμου στις 8 Μαρτίου 1999 η πλειονότητα των μελών ψήφισε υπέρ της δημιουργίας ομάδας εργασίας με στόχο τη διερεύνηση των δυνατοτήτων για τη δημιουργία ευρωπαϊκής πλατφόρμας ηλικιωμένων. Εάν η εν λόγω ομάδα εργασίας επιθυμεί να υποβάλει πρόταση για τη δημιουργία τέτοιας δομής, πρέπει να εξετασθούν πτυχές όπως οι στόχοι, τα καθήκοντα, οι κανόνες και οι εσωτερικοί κανονισμοί (συμπεριλαμβανομένων ζητημάτων που αφορούν το βαθμό αντιπροσώπευσης των δυνάμει μελών της πλατφόρμας).

(1) ΕΕ L 296 της 26.10.1991.
ΓΡΑΠΤΗ ΕΡΩΤΗΣΗ E-0745/99

υποβολή: Anita Pollack (PSE) προς την Επιτροπή

(29 Μαρτίου 1999)

Θέμα: Αλιεία και βιωσιμότητα

Διασφαλίζει άραγε η Επιτροπή ότι η χρηματοδότηση του PESCA χρησιμοποιείται για τη στήριξη στόχων που προωθούν την προστασία της φύσης; Εάν όχι, γιατί συμβαίνει κάτι τέτοιο;

Απάντηση της κ. Bonino εξ ονόματος της Επιτροπής

(23 Απριλίου 1999)

Το επιχειρησιακό πρόγραμμα PESCA δεν χρηματοδοτεί άμεσα ενέργειες για την προστασία της φύσης, εφόσον δεν είναι αυτό το αντικείμενó του, αλλά ορισμένα μέτρα στο πλαίσιο του προγράμματος PESCA έχουν θετικές επιπτώσεις από την άποψη της διατήρησης των φυσικών πόρων.

Μπορεί να αναφερθεί, για παράδειγμα, η προστασία των ειδών που έχουν αποτελέσει αντικείμενο υπερεκμετάλλευσης και των θαλασσίων οικοσυστημάτων μέσω της στήριξης ενεργειών για τη διαφοροποίηση της αλιευτικής προσπάθειας προς νέα είδη ή νέες ζώνες καθώς και πιλοτικών έργων παρακολούθησης των επιπτώσεων της αλιευτικής προσπάθειας και χαρτογράφησης του θαλασσίου βυθού, η στήριξη για την ανάπτυξη και τον εξοπλισμό εκτατικών εκμεταλλεύσεων υδατοκαλλιέργειας καθώς και για την εφαρμογή φιλικών προς το περιβάλλον μεθόδων υδατοκαλλιέργειας (νέες μέθοδοι ανακύκλωσης των απορριμμάτων και εκτατικές εκμεταλλεύσεις καλλιέργειας μυδιών) καθώς και οι ενέργειες για την παροχή κατάρτισης στους αλιείς όσον αφορά την αειφόρο διαχείριση των αλιευμάτων.

Το πρόγραμμα PESCA παρουσιάζει λοιπόν σημαντικές δυνατότητες χρηματοδότησης των καινοτόμων έργων που αποβλέπουν στο συνδυασμό των στόχων οικονομικής βιωσιμότητας του τομέα και προστασίας των αλιευτικών πόρων και των θαλασσίων οικοσυστημάτων καθώς και για τη δοκιμαστική εφαρμογή νέων στρατηγικών αειφόρου διαχείρισης των αλιευμάτων και της υδατοκαλλιέργειας.
ΓΡΑΠΤΗ ΕΡΩΤΗΣΗ E-0592/99

υποβολή: Nuala Ahern (V) προς την Επιτροπή

(12 Μαρτίου 1999)

Θέμα: Κοινοποίηση από Ιαπωνικές αρχές σχεδίων αποστολής χρησιμοποιημένων καυσίμων με υψηλό δείκτη ουρανίου στις ΗΠΑ μέσω λιμανιών της ΕΕ

Έχουν οι Ιαπωνικές αρχές, από τον Ιανουάριο του 1998 ζητήσει άδεια ή έχουν κοινοποιήσει με άλλο τρόπο στην Επιτροπή σχέδια αποστολής χρησιμοποιημένων καυσίμων με υψηλό δείκτη ουρανίου στις Ηνωμένες Πολιτείες μέσω λιμανιών της Ευρωπαϊκής Ένωσης;

Απάντηση του κ. Παπουτσή εξ ονόματος της Επιτροπής

(30 Απριλίου 1999)

Η Επιτροπή δεν έχει δικαιοδοσία εγκρίσεως της μεταφοράς πυρηνικών υλικών από ή προς το έδαφος της Κοινότητας. Η δικαιοδοσία αυτή ανήκει στις αρμόδιες αρχές του εμπλεκόμενου κράτους μέλους.

σον αφορά τις διασφαλίσεις Ευρατόμ, δεν υπάρχει υποχρέωση κοινοποιήσεων ή εκθέσεων προς την Επιτροπή όσον αφορά την διαμετακόμιση πυρηνικού υλικού μέσω λιμένων στην Κοινότητα. Απαιτείται δήλωση μόνο εφόσον το υλικό εκφορτώνεται από το πλοίο ή το αεροπλάνο για προσωρινή αποθήκευση σε πυρηνική εγκατάσταση της Κοινότητας, προτού φορτωθεί για τον τελικό προορισμό του.
ΓΡΑΠΤΗ ΕΡΩΤΗΣΗ E-0553/99

υποβολή: Anita Pollack (PSE) προς την Επιτροπή

(12 Μαρτίου 1999)

Θέμα: Όρια ηλικίας για την πρόσληψη προσωπικού

Μπορούμε να έχουμε τη διαβεβαίωση της Επιτροπής ότι, όταν αυτή προβεί στην αναθεώρηση των διαδικασιών πρόσληψης προσωπικού, στους αμέσως προσεχείς μήνες, θα καταργηθούν οι διακρίσεις που σχετίζονται με τα όρια ηλικίας για την πρόσληψη προσωπικού;

Απάντηση του κ. Liikanen εξ ονόματος της Επιτροπής

(8 Απριλίου 1999)

Στις 21 Ιανουαρίου 1998(1), η Επιτροπή εξέδωσε απόφαση σχετικά με την αρχή να καταργηθούν, κάποτε, τα όρια ηλικίας στις προκηρύξεις διαγωνισμών. Κατ' αρχάς, η Επιτροπή έθεσε το όριο ηλικίας των 45 χρόνων για τους διαγωνισμούς στις βασικές σταδιοδρομίες, σύμφωνα με τη στάση που υιοθέτησε το Προεδρείο του Κοινοβουλίου στις 20 Οκτωβρίου 1997. Στα πλαίσια διοργανικών διαβουλεύσεων σχετικά με την έκθεση της ομάδας προβληματισμού για την πολιτική προσωπικού, τα άλλα όργανα δήλωσαν ότι είναι πρόθυμα να ανεβάσουν το όριο ηλικίας στα 45 χρόνια. Ωστόσο, πρέπει να σημειωθεί ότι τα άλλα όργανα δεν συμφωνούν οπωσδήποτε με τη θέση αρχής της Επιτροπής σχετικά με τη μελλοντική κατάργηση των ορίων ηλικίας στις προκηρύξεις διαγωνισμών.

Το θέμα των ορίων ηλικίας θα αποτελέσει το αντικείμενο διοργανικών συνεννοήσεων το φθινόπωρο 1999.

(1) SEC(97)2416 και SEC(97)2417.
ΓΡΑΠΤΗ ΕΡΩΤΗΣΗ E-0053/99

υποβολή: Markus Ferber (PPE) προς την Επιτροπή

(22 Ιανουαρίου 1999)

Θέμα: Ενισχύσεις της ΕΕ προς τη Βαυαρία κατά την περίοδο 1994-1998

Μπορεί να αναφέρει η Επιτροπή στοιχεία σχετικά με το ύψος των ενισχύσεων της ΕΕ προς τη Βαυαρία κατά την περίοδο 1994-1998 στους ακόλουθους τομείς:

1. Σε ποιό ύψος ανήλθαν κατά τα έτη 1994-1998 οι ενισχύσεις του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) προς τη Βαυαρία;

2. Σε ποιό ύψος ανήλθαν την ίδια περίοδο οι πιστώσεις για τις περιοχές του Στόχου 2 και του Στόχου 5Β για τη Βαυαρία;

3. Σε ποιό ύψος ανήλθαν κατά την περίοδο 1994-1998 οι πιστώσεις από τον τομέα έρευνας και ανάπτυξης που χορηγήθηκαν στη Βαυαρία;

4. Σε ποιό ύψος ανήλθαν την ίδια περίοδο οι πιστώσεις που χορηγήθηκαν μέσω των ακόλουθων προγραμμάτων:

α) Sokrates

β) Leonardo

γ) Καλειδοσκόπιο

δ) αδελφοποιήσεις πόλεων

ε) Raphael;

Απάντηση του κ. Santer εξ ονόματος της Επιτροπής

(1 Φεβρουαρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0136/99

υποβολή: Antoni Gutiérrez Díaz (GUE/NGL) προς την Επιτροπή

(11 Φεβρουαρίου 1999)

Θέμα: Το φράγκο CFA

Με την έλευση του ευρώ, θα εξαφανισθεί το γαλλικό φράγκο και η Κεντρική Τράπεζα της Γαλλίας. Στην 27η Συνέλευση Ίσης Εκπροσώπησης ΑΚΕ-ΕΕ, που έλαβε χώρα από τις 21 έως τις 24 Σεπτεμβρίου 1998, εγκρίθηκε τελικό ψήφισμα για το θέμα του ευρώ και του φράγκου CFA. Σε αυτό ζητείται από την Επιτροπή να μελετήσει τα πιθανά αποτελέσματα ένταξης του φράγκου CFA στο ευρώ.

Τι ισχύ θα αποκτήσει το φράγκο CFA και ποιος θα ελέγχει αυτό το φράγκο, που κυκλοφορεί στις χώρες οι οποίες ήταν προηγουμένως γαλλικές αποικίες; Ποιος θα αγοράζει το συνάλλαγμα από τις αφρικανικές εξαγωγές;

Απάντηση του κ. de Silguy εξ ονόματος της Επιτροπής

(10 Μαρτίου 1999)

Η Γαλλία είχε συνάψει πολυάριθμες συμφωνίες συναλλαγματικής ισοτιμίας με την Δυτικοαφρικανική Οικονομική και Νομισματική Ένωση (Union ιconomique et monιtaire ouest-africaine - UEMOA), την Οικονομική και Νομισματική Κοινότητα της Κεντρικής Αφρικής (Communautι ιconomique et monιtaire de l'Afrique Centrale - CEMAC) και με τη Δημοκρατία των Κομορών. Δεδομένου ότι από 1ης Ιανουαρίου 1999, η Κοινότητα είναι αρμόδια για συναλλαγματικά θέματα στα κράτη μέλη της ζώνης του ευρώ, χρειάσθηκε απόφαση του Συμβουλίου για να επικυρώσει τη συνέχιση των υφισταμένων ρυθμίσεων όσον αφορά το φράγκο CFA και το φράγκο των Κομορών.

Ύστερα από διαβουλεύσεις με τα κράτη μέλη, την 1 Ιανουαρίου 1998 η Επιτροπή ενέκρινε σύσταση για απόφαση του Συμβουλίου για την επικύρωση των μελλοντικών σχέσεων μεταξύ του ευρώ, του φράγκου CFA και φράγκου των Κομορών. Μετά από διαβουλεύσεις με την Ευρωπαϊκή Κεντρική Τράπεζα, το Συμβούλιο θέσπισε την απόφαση στις 23 Νοεμβρίου 1998.

Η απόφαση επιβεβαιώνει ότι η Γαλλία μπορεί να συνεχίσει τις ισχύουσες συμφωνίες με τη UEMOA, τη CEMAC και τις Κομόρες. Ορίζει επίσης ότι η Γαλλία και οι συμμετέχουσες στις συμφωνίες αφρικανικές χώρες διατηρούν την αποκλειστική ευθύνη για την εφαρμογή των συμφωνιών αυτών. Αυτό σημαίνει ότι η εισαγωγή του ευρώ δεν έχει μεταβάλει το νομικό καθεστώς του φράγκου CFA και του φράγκου των Κομορών και ότι οι κεντρικές τράπεζες της UEMOA, της CEMAC και των Κομορών εξακολουθούν να είναι υποχρεωμένες να καταθέτουν ένα μέρος των εσόδων τους σε συνάλλαγμα κατά τις συναλλαγές τους στο γαλλικό Υπουργείο Οικονομικών σύμφωνα με τις διατάξεις των συμφωνιών.